Sandar Idrettslag

Sandar Idrettslag (stiftet 24. september 1931 som Framnes Idrettslag) er et idrettslag fra Sandefjord kommune. Idrettslaget har ca. 750 medlemmer fordelt på budo-, håndball-, fotball- og skigruppa. Fotballgruppa spiller sine hjemmekamper på Vesterøya Idrettspark som er populært kalt Kariåsen. Håndballgruppa spiller sine hjemmekamper i Sandarhallen som ligger på Vesterøya Idrettspark.

Sandars stolpedrakter er røde med 2-to vertikale sorte og 1-en vertikal hvit stolpe i midten. Draktene har hatt samme fargesammensetning siden Kristian Olsen forslo dette på medlemsmøtet den 13. oktober 1931.

Sandar Idrettslag har ingen ansatte og overskuddet fra vårt dugnadsarbeid er vedtatt å gå til videreutvikling av anlegg og Vesterøya Idrettspark til glede for fellesskapet. 

Idrettslaget har et omfattende aktivitetstilbud, både sommer og vinter, for barn og voksne i alle aldre.

- Foreldre og barn, motorisk trening til musikk for barn i alderen 2 til 5 år.

- Barneidrett, allsidig idrettstrening for barn i alderen 5 til 8 år.

- Fotball – barnefotball fra 6 år, ungdomsfotball, senior og veteranfotball.

- Håndball fra 8 års alder til senior nivå.

- Ski- og hoppgruppe med spesiell fokus på barn

- Budogruppe, for deg som vil lære kampsport, selvforsvar og noe nytt.

- Lysløype og turløyper med start fra Vesterøya Idrettspark

- Seniorgruppe med fast møte en gang i måneden

Vesterøya Idrettspark består av:

 Sandarhallen, fotballhall, flerbrukshall/håndball og garderobehus
 2 stk. 11'er kunstgress
 1 stk. 9'er gressbane
 Klubbhus (bygget 1980) på 1.200 m2
 Lysløype på 2,1 km som også er del av kyststien og flott turtereng
 2-to små helårs hoppbakker, K8 og K12
 Gruset parkeringsplass med kapasitet på 350 til 400 biler

Historikk
Sandar Idrettslag ble stiftet den 24. september 1931 i et møte avholdt i spisesalen til Framnes Mekaniske Verksted. "Framnes Idrettslag" var klubbens første navn, byttet ut med dagens navn i medlemsmøte 13. oktober 1931.

Direktør Wegger på Framnæs Mek. Værksted ga klubben banen som i dag er kjent som Gamle Sandarbanen.

Sandarbanen var Sandar Idrettslags hjemmebane fra 1951 til 1981, da den ble avløst av Vesterøya Idrettspark.

Vesterøya Idrettspark er dagens hjemmearena og her ligger klubbhuset "Kariåsen" som ble oppført og innviet i 1980. Banene ble innviet i 1981.

Klubbhuset "Kariåsen" er på ca 1.200 kv.m. og bygd på dugnad! Klubbhuset har 4 garderober, trimhall, kafeteria, aktivitetsrom (biljard, bordtennis, fotballspill), diskotek, styrerom, kontorer og kontorfasiliteter for Sandarcupen.

Fotball
A-laget i fotball spiller i 2011 i 4. divisjon.

Tabellen 2011

Eksterne lenker


Kategori:Idrettslag i Sandefjord
Kategori:Idrettslag etablert i 1931
Kategori:Fotballag i Sandefjord
Kategori:Fotballag etablert i 1931